Mḥend iḥemmel tutlayt tayemmat (Taqbaylit), akken daɣen ur yelli seg wid-nni yeskidiben imi iḥemmel tidet, d win i tt-id-yeqqaren. Wigi d imedyaten i d-nefren anda i d-yettban uglam n ṭṭbiɛa n Mḥend: « Mḥend ur yelli seg wid yettaken azal i cci, ɣur-s win ikesben tamusni, am win ikesben kulci, ɣas akken ur yeksib ara adrim, yefka azal meqqren i yiman-is ». Sb 95 « Ma yella d Mḥend yettaru-tt, yettmeslay-itt, yeẓra azal i tesɛa tutlayt di tudert n wemdan, yeẓra azal ikesbent tira di teswiɛt ideg i d-negra ». Sb 96 « Akken kan ara d-yenṭeq s wawalen-is zeddigen. Awalen ur yezmir yiwen di taddart yes-sen ad-yessenṭeq tidet akken i la ttid yessenṭaq netta ». Sb 98